Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Paavali kehotti nuorta Timoteusta -
palvelutyönsä lopun lähestyessä -
saarnaamaan Sanaa ja toteuttamaan palvelutyötään.
Hän kannusti nuhtelemaan, varoittamaan ja kehottamaan ihmisiä.
Hän jatkoi: "Sillä aika tulee, jolloin he eivät kärsi tervettä oppia..."
He kääntyvät taruihin -
eivätkä keskity totuuteen.
Saamme tämän päivän Matteuksen kohdasta tuosta esimakua.
Viime kerralla Jeesus paransi miehen sapatinpäivänä.
Hän opetti, mitä sapatti merkitsee -
ja miten se antaa esimakua Jumalan valtakunnasta.
Siellä vallitsee kokonaisvaltainen terveys, joka kuuluu pelastukseen.
Jumalan täydellinen tahto vallitsee siellä.
Oli surullista, että uskonnolliset johtajat vastustivat Jeesusta, -
hänen opetustaan sekä hänen tekemäänsä hyvää.
Kun Jeesus paransi miehen ja ihmiset ylistivät Jumalaa, -
uskonnolliset johtajat lähtivät vihaisina ulos -
ja neuvottelivat keskenään hänen surmaamisestaan.
Siitä kohdasta alamme tutkia nyt Sanaa.
Otetaan esille Matteuksen evankeliumin luku 12.
Matt. 12:15.
Siinä lukee: -
"Mutta kun Jeesus huomasi sen, -
väistyi hän sieltä pois. Ja monet seurasivat häntä..."
Sanoin jo viimeksi, -
että kyse oli monista väkijoukoista.
Siitä voimme päätellä, -
että Jeesus toimi monissa eri paikoissa -
ja eri taustoista olevien ihmisten parissa.
Jumalan Sana lävistää ihmisen.
Ei rodulla eikä kulttuuritaustalla ole väliä, -
ei myöskään kasvatuksella tai kielellä.
Kun Jumalan Sanaa julistetaan ja hänen voimansa ilmenee, -
vilpittömästi Jumalaa etsivät ihmiset huomaavat sen.
He haluavat Jumalan lupaaman uudistumisen.
He haluavat elämäänsä Jumalan toimintaa ja totuutta.
Kun he näkevät totuuden ja sen voiman, he ottavat sen vastaan.
On surullista, että uskonnolliset johtajat eivät tehneet samoin.
He halusivat tuhota Jeesuksen. Jae 15: -
"Mutta kun Jeesus huomasi sen, väistyi hän sieltä pois.
Ja monet [väkijoukot] seurasivat häntä, -
ja hän paransi heidät kaikki..."
Väkijoukot seurasivat Jeesusta.
Seuraava asia on helppo ymmärtää.
Koska he seurasivat häntä uskollisesti, -
he alkoivat kokea Jumalan voimaa.
Jumalan tahto alkoi tapahtua heidän elämässään.
Oletko sinä kiinnostunut näistä asioista?
Haluatko Jumalan järjestyksen ja tahdon omaan elämääsi?
Saat kokea uudistumisen -
Jumalan tahdon mukaiseksi, -
jotta voit toteuttaa hänen suunnitelmaansa.
Uskossaan kasvamattomien tavoitteena -
on taivutella Jumala toimimaan heidän tahtonsa mukaan.
Sellaiset eivät ole hengellisiä eivätkä ymmärrä Sanan ilmoitusta.
Sellaiset ovat itsekkäitä ihmisiä, -
jotka haluavat toteuttaa kristinuskoa pakanallisella tavalla.
Älä kulje harhaan.
Etsi Jumalan uudistavaa voimaa elämääsi.
"...ja hän paransi heidät kaikki, -
Jakeessa 16 Jeesus varotti heitä vakavasti.
Hän tietää, mitä he haluaisivat tehdä ja varottaa heitä.
"...ja hän varoitti vakavasti heitä saattamasta häntä julki..."
Jeesus ei tahtonut heidän ilmaisevan messiaanista salaisuutta.
Ihmiset olivat hämmentyneitä.
Ihmiset eivät olleet lukeneet kaikkia Messias-profetioita.
He muistivat vain ne profetiat, -
joissa Messias tuhoaisi viholliset ja palauttaisi heille valtakunnan.
Messias olisi voitokas Kuningas, jolla olisi ihana valtakunta.
He eivät huomioineet jakeita, -
joissa Messias saapuisi ratkaisemaan synnin ongelman -
ja tuomaan hengellisen uudistuksen.
Messiaan piti ensin saada hallita ihmisten sydämissä, -
ennen kuin hän hallitsisi koko luomakuntaa.
Väki ei ottanut tuota huomioon, joten Messias sanoi: "Shhh.
Älkää kertoko ihmisille vielä, kuka olen.
Haluan heidän ymmärtävän Messiaan ensimmäisen tehtävän."
Hän vannotti heitä olemaan kertomatta vielä, kuka oli.
Asia selitetään jakeessa 17: -
"...että kävisi toteen, mikä on puhuttu profeetta Esaiaan kautta, -
joka sanoo..."
Messias kertoi kerta toisensa jälkeen Uudessa testamentissa, -
kuka oli, mitä hän teki ja mitä hän oli tekevä, -
Vanhan testamentin profeettojen ennustusten mukaan.
Siksi on erittäin surullista, -
etteivät ihmiset lue VT:n profeettakirjoja.
He eivät ymmärrä, mitä VT:n profetiat kertovat -
Messiaan ensimmäisestä ja toisesta tulemuksesta.
Jos emme ymmärrä VT:n profeettojen ilmoitusta, -
emme kykene tunnistamaan Messiaan teitä.
Siksi tässä vedotaan siihen, mitä profeetta oli sanonut.
"...että kävisi toteen, mikä on puhuttu profeetta Esaiaan [Jesajan] kautta..."
Miksi tässä korostetaan Jesajaa eikä jotain muuta profeettaa?
Siksi, että Jesaja puhui usein Messiaasta kärsivänä palvelijana, -
joka saapuisi nöyränä ja antaisi itsensä alttiiksi kuolemalle, -
ei näyttävästi, kuten tapahtuu hänen toisessa tulemuksessaan.
"...että kävisi toteen, mikä on puhuttu profeetta Esaiaan kautta, -
joka sanoo: -
'Katso, minun palvelijani...'"
Muutama viikko sitten puhuimme kreikan sanasta pais.
Se tarkoittaa nuorukaista, joka on uskollinen palvelija.
Puhuin äsken niistä, jotka joutuvat harhaan.
He ovat pahoja ja petollisia valehtelijoita.
Sellaisten mukaan pais tarkoittaa nuorta miestä, -
joka on homosuhteessa vanhemman miehen kanssa.
Sellainen opetus on väärää ja on kotoisin kadotuksen kuiluista.
Sellaisen väittäminen on kauhistuttavaa ja Jumalaa pilkkaavaa.
Pais tarkoittaa uskollista palvelijaa.
Se voi myös tarkoittaa "poikaa".
Tämä kohta kertoo profeetallisesti -
Messiaan olevan Jumalan Poika ja uskollinen palvelija.
Jae 18: "'Katso, minun palvelijani, jonka minä olen valinnut, -
minun rakkaani, johon minun sieluni on mielistynyt..."
Mielistyä tarkoittaa hyväksi nähtyä.
Kun Isä arvioi ainoaa Poikaansa, -
hän näki, että kaikki Pojan teot olivat hyviä.
Hyvä tarkoittaa Sanassa Jumalan tahdon mukaista.
Eli Messias teki Jumalan tahdon täydellisesti.
Kohta jatkuu: -
"...minä panen Henkeni häneen, -
ja hän on saattava oikeuden sanomaa [tuomiota] pakanoille."
Siinä ei sanota, mitä hän tuli tekemään ensimmäisellä kerralla -
vaan miten hän saattaa asiat järjestykseen toisella kerralla.
Hän on kuningasten Kuningas ja herrojen Herra -
mutta myös tuomari.
Sanassa opetetaan, -
että Isä on antanut kaiken tuomion Pojalle.
"...minä panen Henkeni häneen, -
ja hän on saattava oikeuden sanomaa [tuomiota] pakanoille.
Ei hän riitele eikä huuda..."
Hän ei huuda - hän ei kailota kovaan ääneen.
Kun Messias, Jeesus Nasaretilainen, tuli ensimmäisen kerran, -
hän ei tullut äänekkäästi eikä riehakkaasti.
"Ei hän riitele eikä huuda, -
ei hänen ääntänsä kuule kukaan kaduilla."
Hän ei kiinnitä äänekkäästi huomiota itseensä.
Hän saapuu hiljaa ja nöyränä.
Hän ei kiinnitä huomiota itseensä sanoillaan -
vaan teoillaan.
Hän ilmentää hiljaa Jumalan voimaa.
Voimallaan hän palauttaa ihmiset -
Jumalan tahtoon, järjestykseen ja tarkoitusperiin.
Niin Pyhä Henki toimii uskovan elämässä.
Hän saapuu nöyränä ja hiljaisena.
Jakeessa 20 hän mainitsee -
vesien varrella kasvavat kaislat.
"Särkynyttä ruokoa hän ei muserra, -
savuavaa lampunsydäntä hän ei sammuta..." (RK -12)
Hän ei tee maailmaa mullistavia asioita -
vaan tahtoo muuttaa ihmissydämen.
Hän voi muuttaa ihmiselämän, eikä sitä maailma välttämättä huomaa.
Mutta joku kuitenkin huomaa, kun elämäsi muuttuu.
Voit vaikuttaa muihin, -
kun lakkaat tavoittelemasta omia tavoitteitasi -
ja alat tulla alamaiseksi Sanan totuudelle.
Hän tulee hiljaa. "Särjettyä ruokoa hän ei muserra, -
ja suitsevaista kynttilänsydäntä hän ei sammuta, -
kunnes hän saattaa oikeuden voittoon."
"Saattaminen" tarkoittaa ison asian tekemistä.
Hän ei toimi siinä hiljaa vaan rohkeasti.
"...kunnes hän saattaa oikeuden [tuomion, KJV] voittoon."
Hän tuomitsee palatessaan maailmaan.
Johannes 3:ssa sanotaan, -
ettei Jeesus tullut ensimmäisellä kerralla tuomitsemaan maailmaa -
vaan pelastamaan kaikki, jos mahdollista.
Mutta kun hän palaa, hän palaa voimallisesti, -
niin että koko maailma muuttuu.
Hän saavuttaa voiton.
Voitto liittyy pelastukseen ja Jumalan valtakuntaan.
Hän saavuttaa voiton tuomitessaan (engl. KJV-käännös).
Jae 21: "Ja hänen nimeensä pakanat panevat toivonsa."
Siinä ei puhuta pelkästään Israelista tai muutamasta muusta kansasta.
Jeesus-nimi on ainut nimi, jossa ihmisillä on pelastus.
"Ja hänen nimeensä pakanat panevat toivonsa."
Toivo rohkaisee meitä.
Raamatussa toivo liittyy aina Jumalan lupauksiin.
Toivomme syntyy Jumalan Sanan ilmoittamista asioista.
Emme toivo vain sellaista, mikä meistä olisi kivaa -
tai mitä voimme mielessämme kuvitella.
Oma toivelistamme ei luo oikeaa toivoa.
Uskolliset patriarkat -
jotka odottivat Jumalan lupausten täyttymistä.
Jumalan lupaukset täyttyvät hänen valtakunnassaan.
Jakeessa 22 kerrotaan ihmeestä, joka vahvistaa hänen opetuksensa: -
"Silloin tuotiin hänen tykönsä riivattu mies..."
Hän ei taistele ihmisiä vastaan -
vaan pimeydessä hallitsevia henkiolentoja vastaan.
"Silloin tuotiin hänen tykönsä riivattu mies, -
joka oli sokea ja mykkä, ja hän paransi hänet..."
Hän saapui ensimmäisen kerran parantamaan yksilöitä -
kuten sinä ja minä.
Jumalalle on mahdollista parantaa kaikenlaiset sairaudet.
"Silloin tuotiin hänen tykönsä riivattu mies, -
joka oli sokea ja mykkä, -
ja hän paransi hänet, niin että mykkä puhui ja näki."
Sitten kerrotaan, miten väkijoukot reagoivat.
"Ja kaikki kansa hämmästyi ja sanoi: -
'Eiköhän tämä ole Daavidin poika?'"
Väki huomasi Jeesuksen tekemistä ihmeistä -
hänen olevan profetioissa luvattu Messias, -
kuningas Daavidin jälkeläinen.
Tuolla tavoin Daavidin Poika, Messias, toimisi.
Jae 24: "Mutta kun fariseukset sen kuulivat, sanoivat he..."
He halusivat saattaa Jumalan mielen mukaisen asian huonoon valoon.
Väkijoukot ylistivät Jumalaa, -
mutta fariseukset sanoivat: -
"'Tämä ei aja riivaajia ulos..." Heidän oli myönnettävä riivaajien lähteminen.
"'Tämä ei aja riivaajia ulos kenenkään muun kuin Beelsebulin, -
riivaajain päämiehen, voimalla'."
He sanoivat: "Kyllä hän riivaajia saa ulos, -
mutta hän tekee sen Beelsebulin voimalla."
Beelsebul tarkoittaa kirjaimellisesti kärpästen herraa, -
mikä kuvaa sielunvihollisen vastenmielistä luonnetta.
Fariseukset sanoivat saattaakseen Jeesuksen huonoon valoon: -
"Hän toimii yhdessä sielunvihollisen kanssa."
Jae 25: "Mutta hän tiesi heidän ajatuksensa..."
Kreikan sanan "ajatus" juurena on "halu", -
toiveet, joita ihminen ajattelee.
Jeesus tiesi heidän ajatustensa lisäksi heidän motiivinsa, -
jotka olivat itsekkäät.
"Mutta hän tiesi heidän ajatuksensa ja sanoi heille: -
"Jokainen valtakunta, joka riitautuu itsensä kanssa, joutuu autioksi, -
eikä mikään kaupunki tai talo, joka riitautuu itsensä kanssa, -
pysy pystyssä.
Jos nyt saatana ajaa ulos saatanan, -
niin hän on riitautunut itsensä kanssa; -
kuinka siis hänen valtakuntansa pysyy pystyssä?
Ja jos minä Beelsebulin voimalla ajan ulos riivaajia, -
kenenkä voimalla sitten teidän lapsenne ajavat niitä ulos?"
Jeesus tarkoittaa lapsilla samaan ryhmään kuuluvia, -
jotka taistelivat riivaajia vastaan.
Fariseukset, saddukeukset ja kirjanoppineet eivät tehneet niin.
Osa johtajista kuitenkin taisteli henkivaltoja vastaan.
"Ja jos minä Beelsebulin voimalla ajan ulos riivaajia, -
kenenkä voimalla sitten teidän lapsenne ajavat niitä ulos?
Niinpä he tulevat olemaan teidän tuomarinne."
Siinä puhutaan ihmisistä, jotka taistelivat riivaajia vastaan -
Jumalan Sanan voimalla.
He tulevat tuomitsemaan näitä vääriä opettajia.
Jakeessa 28 Jeesus kertoo jotain itsestään.
"Mutta jos minä Jumalan Hengen voimalla ajan ulos riivaajia, -
niin on Jumalan valtakunta tullut teidän tykönne."
Huomaa, miten Jumalan valtakuntaa aina painotetaan.
Jeesus sanoo: "Annan teille pääsyn Jumalan valtakuntaan."
Profeetta Jeremia sanoo, -
että Jumalan valtakunnan kansalaiseksi pääsee -
tulemalla osalliseksi valtakunnan liitosta, uudesta liitosta, -
jossa saamme syntimme anteeksi.
Siinä liitossa Jumala kirjoittaa sanansa sydämemme taululle.
Siksi Jeesus saapui ensimmäisen kerran. Niin Pyhä Henki toimii.
"Mutta jos minä Jumalan Hengen voimalla ajan ulos riivaajia, -
niin on Jumalan valtakunta tullut teidän tykönne."
Sitten Jeesus opettaa, miten hän ajaa ulos riivaajia.
"Taikka kuinka voi kukaan tunkeutua väkevän taloon -
ja ryöstää hänen tavaroitansa, ellei hän ensin sido sitä väkevää?
Vasta sitten hän ryöstää tyhjäksi hänen talonsa."
Koska Jeesus on vihollista voimakkaampi, -
hän kykenee ajamaan pois riivaajat.
"Joka ei ole minun kanssani, -
se on minua vastaan; -
ja joka ei minun kanssani kokoa, se hajottaa."
Hän opettaa, että on vain yksi valinnan mahdollisuus.
Päätät olla joko hänen puolellaan tai häntä vastaan.
Välimaastoa ei ole.
Joko kokoat sieluja Jumalan valtakuntaan hänen kanssaan, -
tai olet Jumalan hyvien lupausten ulkopuolella.
Tätä sanankohtaa ei ole vaikea ymmärtää.
Jumalan Sana on selkeää.
Kyse ei ole siitä, ymmärränkö asiaa, -
vaan siitä, nöyrrynkö noudattamaan tätä opetusta -
ja tulemaan Jumalan uskolliseksi palvelijaksi.
Kun teemme niin, olemme mukana hengellisessä taistelussa.
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen